**Shki Wiindamaagewin:**

**Maanda gikendamowin mazinaatesin owi aaawan owi Anishinaabe Maamowidaang Enji Kinomaading Adjudication Secretariat, owi ado nankiiwin agaa abijibidek epiichi zhichigaadeg owi mazinaatesijigan. Owa Secretariat agii giishiton ado nankiiwin.**

**Naadmaagewin newen gagwedwewinan, bimiikaadeg moshkinebiiganan, miinwaa gikendamowin owi Independent Assessment Process miinwaa Alternative Dispute Resolution yaa-aabi temigadon odi Epiq Class Action Services Canada Inc. Zhiwe IAP gikendamowin biiwaabikong:**

**Wenpash Giigidang odi 1-877-635-2648 maage waasamo asabi biiwaabik odi and online at** [**www.myrecordsmychoice.ca**](http://www.myrecordsmychoice.ca)**.**

Giispin gego temgag e’znagendamowigowin maage maanaadendimogowin, gdaa maajiibiimowaag Anishinaabe Naadmaage Gamig Maage gdaa giigidl 1-866-925-4419

Owi apii shwatch agaa gibaakogaadeg Anishinaabe Kinomaage Gamgoon, aanin zhiwe agaa kinomaagaadijig agii nendamogg awii maajiinaa-aad Gimaan miinwaa aanin Anamegamgoon dibaaknige-gamgoong owi nji agii wiisgitowaad miingwa ayaabi wiisgendamowaad agii yaawaad odi Anishinaabe Kinommage Gamgoong Jibwaa aabajichigaadenig bamaadziwinwaa miinwaa enendamowaad miinwaa agii pshagwedoodowindwa owi getchi twaawendaagwog, agii wiisgaapnendiwaad miinwaa agii mazhi doodiwindwaa owi agaa zhinkaadeg Alternative Dispute Resolution.

ADR agii zhinkaadeg agii zhisajigaade 2003 Government of Canada.

ADR agii zhisdonaa-aa awii ganodimowaad gego awii nisodowendamowaad gitchi wiisgaapnandiwin agii giiwaaj dodiwindwaa miisagwe gegii agii wiikjinindwaa enji dibaaknidin agii nendamowog

Ogimaa woshme awii zhichigewaad amii dash miinwaa ADR agii aanji aanjichigaadeg nowonj ginondiwinan age zhinaagwog agii maajitaamigad miinwaa 2005.

Ogimaa agii wiikjinaad ji dagwiiwaad Anishinaabeg aji nimadbiwaad, ogima agaa aabjiwaad agii naadmaagewaad agewe kinoodoganag.

Zhaagnashi Ogimaawin Canada agaa zhinkaazwaad, Ananmi’iwe gamgoon age agaa nanagjitaawaad anishine kinomaadii gamgoon.

Amii awipii 2006 anishinaabe kinomaage gamgoon agii azhidiwebiigaadeg agii azhidebiiaanaa geiniwaawi zhangsi diaaknigewinan amii agaa anji aapaji michaag owi anishinaabe indiziwin omaa anishinaabe ado nidizid.

Amii owi naaknigewin owi nanaaniwitowin awii aji minizhigaadegin.

Miinwaa age maamawindiziwin agii daamowindwaa amii miinwaa mikwendamowin, amii miinwaa Debwewin gaye Maamiinonendamowin, amii miinwaa bebezhig indiziwin IAP agaa zhinkaadeg.

Amii age agaa azhinkaadeg CEP agii nisidwemdaaagoziwaad agaa kinomowindwaa, agii daapinindwaa agaa njibiwaad, agii maajinindwaa, agii naajitowaad agaa naadziwaad age dinwewinwaa.

Gaa kinomowindwaa agii miinaawoag midaaswi midaaswaag zhoonyaa miinwaa misiw midaaswaag agaa gnowenjigaazwaad kinomaage gamgong.

Agaazhi mikwenimindwaa amaa agii zhisjigaadeg owi aji naanaagdowenmindwaa, agii kinomowindwaa aji maanenmindwaa kina akinommage maagwe, age diniwendaaniwaa agaa abi njibaawaad.

Shkoniwiginan age danagmigad owi nisidwendamowaad aji daapnamwaad anishinaabe aadiziwin miinwaa age nwewaad.

Miisa awi apii enkamigiziwaad zhisodowaad ado dinwemaagniwaan, amii maada aagag giishkseg May 2014

Njjojimowin aga agii dagosin agaazhi nsidwenjidaadeg niishinon age newin, ntam agaa zhisijigaadeg Aboriginal Healing Foundation aji gewe kinomaadanan awii dinamowaad zhoonyaa awii zhisidowaad noojimowin.

Miinwaa age bezhig zhoonyaa agii bagidinamwaad mina yaawin aji dagisgowaadaga anishinaabe kiinomaadiwin Resolution Health Support Program agaa zhinkaadeg owi agaa naangitowaad Health Canada aanke amaa First Nations Health Authority odi British Columbia aanin age aname gamgoon agii azhidebiigewog awii miigwewaad zhoonyaa awii gishkitowaad noojimowin.

Amii owi Truth and Reconciliation Commission, TRC agaa zhinkaadeg agii zhisajigaade aji maamwibiigewaad aji wiindamowaa-aad maamwi kiing agaa azhi zegimind Anishinaabe Kinomaadii-gamgoong agaa kinomowindwaa pane agii yaanaa-aa pane ago gagwe dibajimowaad amii maanda TRC agaa zhinkaaziwaad agii zhisidonaa-aa binoojiin gagiigidowin amii apii 2011-2015 amiish miinwaa agii gaziikbii-amwaad agaa zhiwebak anishinaabe kinomaadii gamgoong.

Amiish agwa age dibishko gewiinwaa Government of Canada agaa zhinkaazwaad agii zhisidonaa-aa National Centre for Truth and Reconciliation NCTR agaa damwaad ami Mshkwa Ziibing Winnipeg agaa zhinkaadeg.

Amii dash agii zhisjigaadeg owi maawinjisijigaadegin dibaajimataagewinan agaa zhiwebak anishinaabe kinoomaade gamgoong agaa kinomaawindawaa pane agwa agii yaanaa-aa agii dibaajimowaaad apii agii gbaaksing 2015 Amii apii agaa zhisijigaadeg ndiziwin amii maanda agaa zhinkaadeg IAP.

Amii owi Individual Assessment Program, IAP damwaad awii aansijigaadeg kina gego, amii goweta bezhig CEP agaa zhinkaadeg awii zhisijigaadeg kina anishinaabeg maamowi aji mina wiijiindiwaad agaazhi maji dodawindwaa megwaa agii kinomondiwaa kinomaadii gamgong.

IAP bezhigwa dibaajimowin dijimowodizwaad agii bashagwi doodawindwaa agii maakwindwaa agii gdowindwaa agii maaji dodawindwaa moshinaabe binoojiinig agaanji indiziwaaad anishinaabe kinomaage gamgoong.

IAP agii zhisijigaade awii bezhigwa gaamwiimgag, weweni owi awii bazindwindwaa wiiya amiidash gewe Indian Residential School Adjudication Secretariat agaa zhinkaaziwaad.

Wiinwaa agii bamidonaa-aa owi weweni aji bazindaagewaad, IAP dagomaa awii dazhiikmigaadeg apiinish awii giishichigaadeg.

Aanin age agii zhisjigaade ADR agaa zhinkaadeg, IAP agaa zhibiigaadegin amii ezhinaagakin migwaa agazhi moshkinebiigewaad agaa azhi giishtowaad agazhi miigwewad amii dash ezhinaagwog owi ADR moshkinebiigewin

Amii dash owi IAP agaa zhinkaadeg moshkinebiigewein ezhinaagwog dibendaanaa-aa moshkinebiigewin agaa agii kinomdwaa pane agwa daa-aanaa-aa aji gagwedwewaad aaniin ezhibiigaadeg gaagii azhi mooskinebiigewaad.

dibaajimowaad gaazhi maji dodaagewaad amii dash dinoziwinwaa adaa aasiibiigenon gewiinwaa aji minjindwaa.

Amii dibaajimad gway agaa zhiwebzid aji bazindang amiish gewe agaa nondamowaad adishtonaa-aan giigidobiigan aji bazindamowaad

amii gaganoondaakikin agaa gnowenjigaadegin amii enendaakiwin awii aapaji ganowenjigaadegin amii gaanji naabjichigadegin maaji zhibiigewin amii owi zhibiigewin agaa ganawenjigaadeg gaawii owi agaa dibaajimowaad giigido biiwaabkoonsing.

Amii maanda zhibiigan ADR agii dibaajimigad age zhinaagwog amii owi IAP zhibiigan ezhinaagwog Agaa kinomondwaa pane agwa daa-aanaa-aa awii gagwedwewaan owi aani ezhibiigaadeg agaa agii dibaajimowaad.

Ozhibiigaazwog age agaa azhi majidoodaagewaad amii dash dinoziwinwaa aji gaasiibiigaadenig amiish gewiinwa aji minajiwindwaa.

Owa agaa bazindang ado zhibii-aan gegwa agaa naaknigewaad amii dash agaa giizhinamwaad agii moshkinebiiged naadmaage niniiwi.

Amii eshinaagwog owi ADR giizhaakinegewin amii ezhinaagwog IAP giizhaaknigewin.

Agaa kinomondwaa pane agwa daa-aanaa-aa aji gagwedwewaad owi zhibiigan agaa inendamowaad.

Wiinwaa dibendaanaa-aa moshkinebiigewin agii kinomindwaa amii dash kinomindwaa pane agwa daa-aanaa-aa aji gagwedwewaad agaa moshkinebiigaadeg.

Mazinignan agaa maawingaadeg agii miinaawog National Centre for Truth and Reconciliation awii ganawenjigaadeg zhiwe.

Gegii agawa gdaa mikaan gagwek achigewin miisa gagii age zhichigewin amii amaa AIP maage ARP ezhinikaadeg maage gdaa giigid 877-635-2648.

**Shki Wiindamaagewin:**

**Maanda gikendamowin mazinaatesin owi aaawan owi Anishinaabe Maamowidaang Enji Kinomaading Adjudication Secretariat, owi ado nankiiwin agaa abijibidek epiichi zhichigaadeg owi mazinaatesijigan. Owa Secretariat agii giishiton ado nankiiwin.**

**Naadmaagewin newen gagwedwewinan, bimiikaadeg moshkinebiiganan, miinwaa gikendamowin owi Independent Assessment Process miinwaa Alternative Dispute Resolution yaa-aabi temigadon odi Epiq Class Action Services Canada Inc. Zhiwe IAP gikendamowin biiwaabikong:**

**Wenpash Giigidang odi 1-877-635-2648 maage waasamo asabi biiwaabik odi and online at** [**www.myrecordsmychoice.ca**](http://www.myrecordsmychoice.ca)**.**